**ԱՊԱԳԱ ԿԱ  
ԱՐԱՔՍ**

**ՂԱԶԱՐ**

**ՂԱԶԱՐՅԱՆ**

[](https://images.search.yahoo.com/search/images;_ylt=AwrNOxLSUJNocQIAwhNXNyoA;_ylu=Y29sbwNiZjEEcG9zAzEEdnRpZAMEc2VjA3Nj?type=E210US1641G0&p=%D6%84%D5%A1%D5%B2%D5%A1%D6%84%D5%A1%D6%81%D5%AB%D5%A1%D5%AF%D5%A1%D5%B6+%D5%BA%D5%A1%D5%B5%D5%B4%D5%A1%D5%B6%D5%A1%D5%A3%D5%AB%D6%80&fr=mcafee&th=300&tw=304&imgurl=https://images.search.yahoo.com/search/images?p%3D%D6%84%D5%A1%D5%B2%D5%A1%D6%84%D5%A1%D6%81%D5%AB%D5%A1%D5%AF%D5%A1%D5%B6%2B%D5%BA%D5%A1%D5%B5%D5%B4%D5%A1%D5%B6%D5%A1%D5%A3%D5%AB%D6%80&rurl=https://images.search.yahoo.com/search/images?p%3D%D6%84%D5%A1%D5%B2%D5%A1%D6%84%D5%A1%D6%81%D5%AB%D5%A1%D5%AF%D5%A1%D5%B6%2B%D5%BA%D5%A1%D5%B5%D5%B4%D5%A1%D5%B6%D5%A1%D5%A3%D5%AB%D6%80&name=Civil+Contract&h=1009&w=1024&turl=https://s.yimg.com/zb/imgv1/5230267a-27ee-38bc-a281-c7d809897e4b/t_500x300&tt=Civil+Contract&sigr=2Wxy.qBY0Fx.&sigit=3jV8xcK48LTI&sigi=1camGeUgKq9h&sign=CbJXKzXxcLpN&sigt=CbJXKzXxcLpN)

ԳՅՈՒՂԱՏՆՏԵՍՈՒԹՅՈՒՆ

* Հնարավորինս աջակցելու ենք գյուղատնտեսությանը՝ մշտապես լինելով գյուղացու կողքին:
* Նպաստելու ենք գյուղմթերքի արտահանմանը, խաղողի և բանջարաբոստանային կուլտուրաների մթերմանը:
* Խրախուսելու ենք գյուղատնտեսական մթերքի վերամշակման փոքր ձեռնարկություններին:
* Վերանորոգելու և վերազինելու ենք ոռոգման համակարգը, ըստ անհրաժեշտության՝ կառուցելու նոր պոմպակայաններ:
* Քայլեր ենք ձեռնարկելու չմշակվող հողերի ոռոգման ցանցի կառուցման ուղղությամբ:
* Խրախուսելու և աջակցելու ենք գյուղատնտեսության մեջ նոր տեխնոլոգիաների ներդրմանը:
* Ապահովելու ենք գործող կարկտակայանների անխափան աշխատանքը, տեղադրելու ենք նոր կարկտակայաններ:
* Աջակցելու ենք անասնապահությանն ու անասնաբուծությանը՝ նորարարական տեխնոլոգիաների տեղայնացմամբ:

ՏԱՐԱԾՔԱՅԻՆ ԶԱՐԳԱՑՈՒՄ

* Իրականացնելու ենք Արաքս, Մեծամոր, Հայկաշեն բնակավայրերի գազաֆիկացումը:
* Մնացած բնակավայրերի չգազաֆիկացված թաղամասերում ապահովելու ենք գազի հասանելիությունը:
* Հիմնանորոգելու և բարեկարգելու ենք ներհամայնքային ճանապարհները, բնակավայրերի փողոցները և մայթեզրերը:
* Արդիականացնելու ենք փողոցների լուսավորության ցանցը, կառուցելու ենք նորերը:
* Առաջնահերթ իրականացնելու ենք խմելու ջրի համակարգի բարելավում՝ կառուցելով նոր ջրագծեր:
* Իրականացնելու ենք համայնքների կանաչապատում, խաղահրապարակների թարմացում ու նորերի կառուցում:
* Զարգացնելու ենք սանիտարական մաքրման և աղբահանության համակարգը՝ տեղադրել նոր աղբամաններ ու խրախուսելով աղբի տեսակավորումը:
* Աստիճանաբար ընդլայնելու ենք բնակավայրերում կոյուղագծերի անցկացումը:
* Ապահովելու ենք ներհամայնքային երթուղիների կանոնակարգված սպասարկումը:
* Իրականացնելու ենք գծանշումներ՝ ապահովելով անվտանգ երթևեկությունը:

ԿՐԹՈՒԹՅՈՒՆ, ՄՇԱԿՈՒՅԹ, ՍՊՈՐՏ

* Արաքս խոշորացված համայնքի յուրաքանչյուր բնակավայր ունենալու է իր մանկապարտեզը, որոնք, ըստ անհրաժեշտության, վերանորոգելու ու վերակահավորելու ենք:
* Իրականացնելու ենք նախադպրոցական կրթության որակի բարելավման ու մատչելիության ապահովմանն ուղղված աշխատանքեր:
* Աջակցելու ենք թվային և բարձր տեխնոլոգիաների կրթական ծրագրերի իրականացմանը՝ համագործակցելով նորարարական կենտրոնների հետ:
* Վերանորոգելու ու վերազինելու ենք յուրաքանչյուր բնակավայրի մշակութային կենտրոնները:
* Խրախուսելու ենք մշակութային կենտրոններում արտադասարանական խնբակների գործունեությունը (երգ, պար, երաժշտություն, արվեստներ)՝ նպաստելով երեխաների մշակութային զարգացմանը:
* Աջակցելու ենք աշակերտների դասագրքերի ու գրենական պիտույքների ձեռքբերմանը:
* Խրախուսելու ենք բարձր առաջադիմությամբ աշակերտներին և ուսանողներին:
* Հատուկ հոգածությամբ ենք վերաբերելու պատմամշակութային ժառանգության, եկեղեցիների և հուշարձանների, համայնքի համար կարևոր նշանակություն ունեցող արվեստի գործերի պահպանությանը և վերականգնմանը:
* Խրախուսելու ենք ազգային փոքրամասնությունների մշակույթի և ավանդույթների, լեզվի պահպանմանն ուղղված ջանքերը:
* Նպաստելու ենք համայնքում առողջ ապրելակերպին՝ կազմակերպելով նաև ներհամայնքային սպորտային առաջնություններ:
* Աջակցելու ենք մարզադպրոցների, սպորտային խմբակների գործունեությանը (ֆուտբոլ, ըմբշամարտ, արևելյան մարտաձևեր և այլն)՝ աջակցելով մարզագույքով և այլ անհրաժեշտ պարագաներով:
* Խրախուսելու ենք միջազգային մրցույթներին մասնակցող և պատվավոր տեղեր զբաղեցնող մեր մարզիկներին և մարզիչներին:

ՍՈՑԻԱԼԱԿԱՆ ՈԼՈՐՏ

* Մշտապես լինելու ենք իրենց կյանքը հայրենիքին նվիրաբերած հայորդիների ընտանիքների և մարտական գործողություններին մասնակցած մեր բնակիչների կողքին:
* Մեծ ուշադրություն ենք դարձնելու համայնքի տարեցներին ու հաշմանդամություն ունեցող անձանց:
* Խթանելու ենք համայնքում զբաղվածության և նոր աշխատատեղերի ստեղծմանն ուղղված նախաձեռնությունները:
* Հատուկ ուշադրություն ենք դարձնելու երիտասարդության հիմնախնդիրներին՝ իրականացնելով նպատակային ծրագրեր ու միջոցառումներ:
* Ապահովելու ենք արդյունավետ և մատչելի առաջնային բժշկական սպասարկման պայմաններ:
* Խթանելու ենք հաշմանդամություն ունեցող անձանց մասնակցությունը համայնքի հասարակական կյանքին:
* Նպաստելու ենք տեղական նշանակության քաղաքացիական հասարակության ինստիտուտների զարգացմանը:
* Ուշադրության կենտրոնում ենք պահելու ազգային փոքրամասնությունների խնդիրները:

ԶԲՈՍԱՇՐՋՈՒԹՅՈՒՆ

* Խթանելու ենք զբոսաշրջության ձևավորմանը միտված ծրագրերը, այդ թվում՝ զանգվածային միջոցառումների կազմակերպումը:
* Նպաստելու ենք գյուղական զբոսաշրջության ենթակառուցվածքների ձևավորմանն ու զարգացմանը:
* Համագործակցելով մասնագիտացված հաստատությունների հետ՝ համայնքի բնակիչների համար կազմակերպելու ենք զբոսաշրջության զարգացմանն ուղղված խորհրդատվություններ: